ai4bharat/Pralekha huggingface dataset:
خواتین اور بچوں کی ترقیات کی وزارت
بچوں کی بہبود اورتحفظ سے متعلق کمیٹی مشکل حالات سے دوچار مدد کے مستحق بچوں کی شناخت کرے گی
خواتین اور بچوں کی ترقی کی وزارت کی مشن وتسالیہ اسکیم کے تحت ملک میں بچوں کی حفاظت اور تحفظ کو یقینی بنانے کے لیے ریاستی اور مقامی بلدیاتی اداروں کے نیٹ ورک کے ذریعے ایک مضبوط ماحولیاتی نظام کاتصور پیش کیاگیا ہے۔ موجودہ اسکیم کے رہنما خطوط کے تحت، مقامی بلدیاتی اداروں کے اسٹینڈنگ/سب کمیٹی نظام ، بچوں کی بہبود اور تحفظ کے امور کا کام شہری مقامی بلدیاتی اداروں/پنچایتی راج اداروں/گرام پنچایتوں کی موجودہ کمیٹی کو تفویض کیا جا سکتا ہے جو سماجی ، انصاف/خواتین اور بچوں کی بہبود سے متعلق مسائل سے نمٹتی ہے۔ اس جذبے کے تحت، بچوں کی بہبود اورتحفظ سے متعلق کمیٹی گاؤں کی سطح پر ان بچوں، یتیموں ، سڑکوں پررہنے والے بچوں وغیرہ کی نشاندہی کرے گی جو مشکل حالات سے دوچارہیں اور مدد کے لیے اہل ہیں۔ ان بچوں کو مشن وتسالیہ اسکیم کے زیرسرپرستی پروگرام کے تحت سہولت فراہم کی جائے گی۔ . ان بچوں کو سی ڈبلیو سی کی سفارش کے مطابق اور اسپانسرشپ اور فوسٹر کیئر اپروول کمیٹی  کی منظوری کے مطابق کفالت کی سہولتیں فراہم کی جائیں گی۔ اس کے مطابق ریاستوں/ مرکز کے زیر انتظام علاقوں سے درخواست کی جائے گی کہ وہ اہل بچوں کو کفالت کی سہولیات فراہم کریں۔
غیر ادارہ جاتی نگہداشت کے تحت آنے والی کفالت، سرپرستی، فوسٹر کیئراور بعد کی دیکھ بھال سے متعلق ضابطے درج ذیل ہیں :
یہ مشن غیر ادارہ جاتی دیکھ بھال کے درج ذیل طریقوں کے ذریعے بچوں کی معاونت کرے گا۔
1-اسپانسرشپ: توسیع شدہ کنبوں / حیاتیاتی رشتہ داروں کے ساتھ رہنے والے کمزور اورزدپذیر بچوں کو ان کی تعلیم، غذائیت اور صحت سے متعلق کی ضروریات کو پورا کرنے کے لیے مالی مدد فراہم کی جا سکتی ہے۔
2-بچوں کی دیکھ بھال : ایک بچے کی کفالت کی ذمہ داری، ایک غیر متعلقہ خاندان کے ذریعے بچے کی دیکھ بھال کے تحفظ اور بازآبادکاری کے لیے اٹھائی جاتی ہے۔ بچے کی پرورش کے لیے حیاتیاتی طور پر بچے کی دیکھ بھال کرنے والے غیر متعلقہ والدین کو مالی مدد فراہم کی جاتی ہے۔
3-گود لینا: گود لینے کے لیے قانونی طور پر مفت ملنے والے بچوں کے لیے کنبہ تلاش کرنا۔ اس سلسلے میں بچوں کو گود لینے سے متعلق سنٹرل ایڈاپشن ریسورس اتھارٹی  گود لینے کے پروگرام میں سہولت فراہم کرے گی۔
4- بعد کی نگہداشت: جو بچے 18 سال کی عمر مکمل ہونے پر چائلڈ کیئر یعنی بچوں کی دیکھ بھال سے متعلق ادارے چھوڑ رہے ہیں انہیں مالی مدد فراہم کی جا سکتی ہے تاکہ بچے کو معاشرے کے مرکزی دھارے میں دوبارہ شامل کرنے میں آسانی ہو۔ اس طرح کی مدد 18 سال کی عمر سے لے کر 21 سال تک دی جا سکتی ہے، اسے 23 سال کی عمر تک بڑھایا جا سکتا ہے تاکہ اسے خود پر انحصار کرنے میں مدد مل سکے۔
کفالت کی اقسام
انتخاب اور کفالت کے تحت امداد فراہم کرنے کے عمل کے معیار دو طرح کے ہوں گے۔
A - حکومت کی مدد والی کفالت یا اسپانسر شپ
B - نجی مددوالی کفالت یا اسپانسرشپ
صحت اور خاندانی بہبود کی وزارت
معزز عدالت عظمیٰ نے کووڈ-19 کے سبب فوت شدہ افراد کے اہل خانہ کو امدادی رقم کی ادائیگی کی خاطر دعوے پیش کرنے کے لئے ٹائم لائن مقررہ کیا
معزز عدالت عظمیٰ  نے رٹ پٹیشن  نمبر 539 آف 2021 کے مسلینیس اپلی کیشن نمبر 1805 آف 2021 میں 24 مارچ 2022 کو جاری کئے گئے اپنے حکم نامے میں استفادہ کنندگان کے لئے درج ذیل ٹائم لائن مقرر کی ہے تاکہ قومی آفات بندو بست اتھارٹی کے ذریعہ اعلان کردہ، کووڈ سے ہلاک ہونے والے افراد کے اہل خانہ کو امدادی رقم کی ادائیگی کے لئے دعوے کئے جاسکیں۔
معزز عدالت کے ذریعہ جاری کی گئیں کلیدی ہدایات حسب ذیل ہیں:
اگر کووڈ-19 سے موت 20 مارچ 2022 سے پہلے ہوئی ہے تو معاوضہ کے دعوے دائر کرنے کے لئے 60 دنوں پر مشتمل آؤٹر ٹائم لمٹ24 مارچ 2022 سے قابل نفاذ ہوگی۔
مستقبل میں ہونے والی اموات کے لئے معاوضہ کے لئے دعوے دائر کرنے کے لئے 90 دنوں کی ٹائم لائن کووڈ-19 کے سبب ہونے والی موت کی تاریخ سے شروع ہوگی۔
دعووں کے نپٹارے اور دعوے کی موصولگی کی تاریخ سے 30 دنوں کی مدت کے اندر معاوضہ کی حقیقی ادائیگی کے تعلق سے پہلے جاری کیا گیا حکم نامہ نافذ العمل رہے گا۔
تاہم معزز عدالت نے ہدایت دی ہے کہ انتہائی مشکل معاملات میں جہاں دعویدار مقررہ وقت کے اندر درخواست نہیں دے سکا ،دعویدار کے لئے یہ گنجائش ہوگی کہ وہ شکایات کا ازالہ کرنے والی کمیٹی سے رابطہ کرےاور اس کمیٹی کے توسط سے اپنا دعویٰ پیش کرے ۔اس صورت میں یہ کمیٹی متعلقہ درخواست پر فرداً فرداً غور کرے گی اور اگر شکایات کا ازالہ کرنے والی اس کمیٹی کو یہ لگتا ہے کہ متعلقہ دعویدار مقررہ وقت کے اندر ایسے اسباب کی بنا پر اپنا دعویٰ دائر نہ کرسکا جو اس کے دائرۂ اختیار سے باہر تھے،تو اس پر میرٹ کی بنیاد پر غور کیا جائے گا۔
مزید برآں معزز عدالت نے یہ ہدایت بھی دی کہ فرضی دعووں کے خطرے کو کم از کم کرنے کے لئے بادی النظر میں دعوے کی درخواستوں کے پانچ فیصد کی رینڈم اسکروٹنی کی جائے ۔اگر یہ پایا جائے کہ کسی شخص نے فرضی دعویٰ کیا ہے تو ایسے معاملات پر ڈی ایم ایکٹ 2005 کے سیکشن 52 کے تحت غور کیا جائے اور اس کے مطابق اسے سزا دی جائے۔
کابینہ
کابینہ نے شہری تارکین وطن / غریبوں کے لئے سستے کرائے والے ہاؤسنگ کمپلیکس ڈیولپ کرنے کی منظوری دی
وزیر اعظم جناب نریندر مودی کی زیرصدارت مرکزی کابینہ نے پردھان منتری آواس یوجنا۔ شہری  کے تحت ذیلی اسکیم کے طور پر شہری تارکین وطن / غریبوں کے لئے کم کرایے والے ہاؤسنگ کمپلیکس  ڈیولپ کرنے کی منظوری دے دی ہے جو اس طرح ہے۔
i۔ موجودہ خالی پڑے سرکاری مالی اعانت والے ہاؤسنگ کمپلیکس کو 25 سال کے لئے مراعات والے معاہدوں کے ذریعے اے آر ایچ سی میں تبدیل کیا جائے گا۔ مراعات یافتہ کو کمروں کی مرمت / پرانی شکل دے کر اور دیکھ بھال او پانی، نکاسی، صفائی ستھرائی اور سڑک وغیرہ بنیادی ڈھانچے سے جڑی کمیوں کو دور کر کے کمپلیکسوں کو رہنے کے لائق بنانا ہو گا۔ ریاستوں کو شفاف بولی کے ذریعے مراعات یافتہ  کا انتخاب کرنا ہو گا۔ ان کمپلیکسوں کو پہلے کی طرح نیا چکر شروع کرنے یا خود ہی چلانے کے لئے 25 سال بعد یو ایل بی کو لوٹانا ہو گا۔
ii۔ خصوصی مراعات جیسے استعمال کی اجازت ، 50 فیصد اضافی ایف اے آر / ایف ایس آئی ، ترجیحی شعبے کے قرضے کی شرح پر مراعاتی قرض ، سستی رہائش کے مطابق ٹیکس میں چھوٹ وغیرہ۔ نجی / سرکاری اداروں کو 25 سال تک اپنی دستیاب خالی اراضی پر اے آر ایچ سی ڈیولپ کرنے کی پیش کش کی جائے گی۔
اے آر ایچ سی کے تحت مینوفیکچرنگ صنعتوں، مہمان نوازی ، صحت شعبے میں خدمات فراہم کرنے والوں، گھریلو / تجارتی اداروں اور تعمیرات یا دیگر شعبوں میں لگی ورک فورس کی ایک بڑی تعداد، مزدور ، طلباء وغیرہ جو بہتر مواقع کی تلاش میں دیہی علاقوں یا چھوٹے شہروں سے آتے ہیں وہ ہدف والے مستفدین ہوں گے۔ .
ٹیکنالوجی انوویشن گرانٹ کی شکل میں اس پر 600 کروڑ روپئے کے اخراجات کا تخمینہ لگایا گیا ہے جو تعمیراتی منصوبوں کے لئے شناخت کی گئی جدید ٹیکنالوجی کا استعمال کرنے والے پروجیکٹوں کے لئے جاری کی جائے گی۔ اے آر ایچ سی کے تحت ابتدائی طور پر تقریبا تین لاکھ مستفدین کو کور کیا جائے گا۔
اے آر ایچ سی شہری علاقوں میں نیا ماحولیاتی نظام تشکیل دیں گے جو کام کی جگہ کے قریب ہی سستے کرایے پر مکانات دستیاب کریں گے۔ توقع کی جاتی ہے کہ اے آر ایچ سی کے تحت سرمایہ کاری سے روزگار کے نئے مواقع پیدا ہوں گے۔ اے آر ایچ سی غیر ضروری سفر ، بھیڑ بھاڑ اور آلودگی کو کم کردیں گے۔
حکومت کی مالی اعانت والے خالی پڑے ہاوسنگ اسٹاک کو معاشی طور پر نتیجہ خیز استعمال کے لئے اے آر ایچ سی میں تبدیل کیا جائے گا۔ اس اسکیم سے اداروں کو ان کی اپنی خالی جگہ پر اے ایچ آر سی تیار کرنے کے لئے ایک سازگار ماحول پیدا ہوگا جس سے سرمایہ کاری کے نئے مواقع میسر آئیں گے اور کرایے کے رہائش کے شعبے میں کاروبار کو فروغ ملے گا۔
پس منظر:
ہاؤسنگ اور شہری امور کی وزارت  نے پردھان منتری آواس یوجنا  کے تحت ذیلی اسکیم کے طور پر شہری تارکین وطن / غریبوں کے لئے ایک سستے کرایے پر ہاؤسنگ کمپلیکس  شروع کی ہے۔ اس اسکیم کا اعلان وزیر خزانہ نے 14 مئی 2020 کو کیا تھا۔ یہ اسکیم 'آتم نربھربھارت' کے ویژن کو پورا کرے گی۔
کوویڈ۔ 19 وبائی بیماری کے نتیجے میں ملک میں مزدوروں / شہری غریبوں کی بڑی تعداد میں زبردست نقل مکانی ہوئی ہے جو شہری علاقوں میں روزگار کے بہتر مواقع کے حصول کے لئے دیہی علاقوں یا چھوٹے شہروں سے شہری علاقوں میں آئے تھے۔ عام طور پر ، یہ تارکین وطن کرایہ کے اخراجات کو بچانے کے لئے کچی آبادی ، غیر رسمی / غیر مجاز کالونیوں یا نیم شہری علاقوں میں رہتے ہیں۔ انہوں نے اپنی کام کی جگہوں پر جانے کے لئے اپنا کافی وقت سڑکوں پر چل کر یا سائیکل چلا کر گزارا ہے اور خرچ بچانے کے لئے اپنی زندگی کو خطرے میں ڈالتے رہے ہیں۔
وزارت دفاع
بزرگ فوجیوں ؍ فوجیوں کی بیواؤں کے لئے معاوضہ
نئی دہلی،یکم جولائی 2019 ؍ گذشتہ تین برسوں کے دوران ریاست جموں و کشمیر میں دہشت گردانہ حملوں ؍ تدبیری کارروائیوں کے ہلاک ہونے والے فوجیوں اور شمال مشرق میں شورش مخالف ؍ دہشت گردی مخالف کارروائیوں کے دوران ہلاک ہونے والے آرمی ؍ آسام رائفلز  کے اہلکاروں کی تفصیلات درج ذیل ہیں:۔
|
|
نمبر شمار
|
|
سال
|
|
جموں و کشمیر
|
|
شمال مشرق

|
|

|
|
2016
|
|
06
|
|
08
|
|

|
|
2017
|
|
13
|
|
-
|
|

|
|
2018
|
|
12
|
|
02
|
|

|
|
2019
|
|
03

|
|
02

گذشتہ تین برسوں کے دوران گیس ایجنسیوں ؍ پیٹرول پمپوں کے لئے جاری کئے گئے اہلیتی سرٹیفکیٹس  کی تعداد درج ذیل ہے:
ایل پی جی 
|
|
زمرہ
|
|
2017
|
|
2018
|
|
2019
|
|
ای ایس ایم
|
|
346
|
|
125
|
|
19
|
|
بیوائیں
|
|
28
|
|
17
|
|
03
|
|
منحصرین
|
|
07
|
|
09
|
|
02
|
|
کل
|
|
381
|
|
151
|
|
24
خردہ آؤٹ لیٹ 
|
|
زمرہ
|
|
2017
|
|
2018
|
|
2019
|
|
ای ایس ایم
|
|
صفر
|
|
12
|
|
64
|
|
بیوائیں
|
|
صفر
|
|
16
|
|
24
|
|
منحصرین
|
|
صفر
|
|
صفر
|
|
01
|
|
کل
|
|
صفر
|
|
28
|
|
89
اہلیتی سرٹیفکیٹس جاری کئے جانے کے بعد تیل کمپنیاں سلیکشن کے سخت ضابطوں کے ذریعے سابق فوجی ملازمین ،فوجی اہلکاروں کی بیواؤں اور ان کے منحصرین کو گیس ایجنسی ؍ پیٹرول پمپ الاٹ کرتی ہیں۔
دفاع کے وزیر مملکت جناب شری پد یسو نائک نے آج راجیہ سبھا میں جناب ہرش وردھن سنگھ کے ذریعے پوچھے گئے ایک سوال کے تحریری جواب میں یہ اطلاعات فراہم کیں۔
U. No. 2727
(Visitor Counter : 37
وزارت اطلاعات ونشریات
اسٹوڈنٹ فلمز پیکیج @ #MIFF2022 نوجوانوں کے ہنر کے جذبے کو ظاہر کرے گا
ممبئی، 29 مئی 2022
ممبئی انٹرنیشنل فلم فیسٹیول کے سنیما پیرسکوپ کے ذریعے آپ جو کچھ دیکھتے ہیں وہ صرف ماضی یا حال ہی نہیں بلکہ مستقبل کی خوبصورت تخلیقات بھی ہیں۔ جی ہاں، ایم آئی ایف ایف 2022 مختلف نامور اداروں سے خصوصی اسٹوڈنٹ فلم پیکیج کو شامل کرکے سینما کے شعبے میں نوجوانوں کے ہنر کو پروان چڑھانے میں اہم کردار ادا کر رہا ہے۔
فیسٹیول میں، نیشنل انسٹی ٹیوٹ آف ڈیزائن ، احمد آباد، ستیہ جیت رے فلم اینڈ ٹیلی ویژن انسٹی ٹیوٹ ، کولکاتہ، مہاراشٹر انسٹی ٹیوٹ آف ٹیکنالوجی  پونے، کے آر نارائن فلم انسٹی ٹیوٹ، کیرالہ جیسے نامور اداروں کے اسٹوڈنٹ فلم پیکجز کی نمائش کی جائے گی۔ میانمار سے طلبا کی اینیمیشن دستاویزی فلمیں اور اسٹوڈنٹس اینی میشن فلم فیسٹیول برازیل کی فلمیں اس مجموعے میں رنگ اور جوش پیدا کریں گی۔
ایم آئی ایف ایف 2022 نوجوان فلم سازوں کو صنعت کے ماہرین سے ملنے اور ان سے بات چیت کرنے کا موقع فراہم کرے گا، اور مختلف پروڈیوسرز، ایجنسیوں، پروڈکشن ہاؤسز، ناقدین، اہم OTT پلیئرز، تعاون کرنے والوں اور یہاں تک کہ متاثر کن لوگوں کی توجہ حاصل کرنے کا موقع فراہم کرے گا۔
اسٹوڈنٹس کے فلم پیکیج میں فلمیں تنہائی، افسانے، لوک موسیقی، فطرت کے تحفظ، کوویڈ وبائی امراض، خواتین کے خلاف مظالم جیسے مختلف موضوعات سے متعلق ہیں۔
ایم آئی ایف ایف 2022 میں درج ذیل فلمی اسکولوں کی اختراعی فلموں کو دیکھنا نہ بھولیں
1۔ آروویل فلم انسٹی ٹیوٹ - 11 فلمیں، 2 گھنٹے 30 منٹ۔
2۔ کے آر نارائن نیشنل انسٹی ٹیوٹ آف ویژول سائنس اینڈ آرٹس  کیرالہ - 6 فلمیں، 1 گھنٹہ 2 منٹ۔
3۔ مہاراشٹر انسٹی ٹیوٹ آف ٹیکنالوجی - آرٹ، ڈیزائن اور ٹیکنالوجی ، پونے 6 فلمیں، 2 گھنٹے 21 منٹ۔
4۔ نیشنل انسٹی ٹیوٹ آف ڈیزائن ، احمد آباد - 7 فلمیں، 2 گھنٹے 10 منٹ۔
5۔ ستیہ جیت رے فلم اینڈ ٹیلی ویژن انسٹی ٹیوٹ ، کولکاتہ - 7 فلمیں، 1 گھنٹہ 40 منٹ۔
6۔ ینگون فلم اسکول، میانمار - 8 فلمیں، 36 منٹ۔
ایم آئی ایف ایف 2022 کے لیے یہاں آن لائن رجسٹر کریں https://miff.in/delegate2022/?cat=ZGVsZWdhdGU=
طلبا https://miff.in/delegate2022/?cat=c3R1ZGVudF9kZWxlZ2F0ZQ== پر مفت رجسٹر کر سکتے ہیں۔
میڈیا رجسٹریشن کے لیے ملاحظہ کریں: https://miff.in/delegate2022/?cat=bWVkaWE=
نوجوانوں کے امور اور کھیل کود کی وزارت
چیس اولمپیاڈ مشعل دوڑ شمالی بھارت کے 20 شہروں سے ہوتے ہوئے مغربی بھارت میں داخل ہو گئی ہے
نئی دہلی،29جون، 2022/ ابھی تک کی پہلی چیس اولمپیاڈ مشعل دوڑ آج مغربی بھارت میں داخل ہو گئی جیساکہ یہ آج صبح جے پور پہنچ گئی ہے۔ اجمیر سے گزرنے کے بعد یہ مشعل دوڑ احمد آباد جائے گی اور اس کے بعد کیوڑیا ،وڈودرا، سورت، ڈانڈی، ڈمن، ناگپور، پنے، ممبئی اور پنجم جائے گی۔ اس کے بعد یہ مشعل دوڑ بھارت کے شمالی علاقے ، شمالی مشرقی بھارت اور پھر جنوبی بھارت جائے گی۔
شمالی بھارت کے پہلے مرحلے میں پچھلے دس دن کے دوران یہ مشعل 20 شہروں دلی، جموں و کشمیر، ہماچل ، پنجاب ، اتراکھنڈ، اتر پردیش اور رجستھان سے گزری۔
اس دوڑ میں کل 75 شہر شامل ہیں اور یہ بھارت کی آزادی کے 75 سال پورے ہونے کے موقعے پر آزادی کے امرت مہوتسو کے حصے کے طور پر منائی جا رہی ہے۔ چیس اولمپیاڈ کے لیے اب تک کی پہلی مشعل دوڑ کا آغاز 19 جون کو نئی دلی کے آئی جی اسٹیڈیم میں وزیراعظم جناب نریندر مودی نے کیا تھا۔
فیڈے کے صدر آر کے ڈی دیورکوویچ نے وزیراعظم کو یہ مشعل سونپی تھی جنہوں نے بھارت کے شطرنج کے مایہ ناز کھلاڑی وشوناتھن آنند کو سونپی۔ اس تاریخی آغاز کے بعد یہ مشعل عالمتی مقامات پر گئی تھی جن میں قومی راجدھانی میں لال قلعہ، دھرم شالا میں ایچ پی سی اے ، امرتسر میں اٹاری بارڈر ، آگرا میں تاج محل اور لکھنؤ میں ودھان سبھا اور دیگر مقامات شامل ہیں۔
جموں و کشمیر کے گورنر جناب منوج سنہا ، پنجاب کے گورنر جناب بنواری لال پروہت، اتر پردیش کے وزیراعلیٰ جناب یوگی آدتیہ ناتھ، نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر، قانون اور انصاف کے مرکزی وزیر جناب کرن ری جیجو وغیرہ شطرنج اولمپیاڈ مشعل دوڑ کی تقریبات میں شرکت کرنے والی نمایاں شخصیتوں میں ہے۔
مشعل دوڑ کی تقریبات سیمل شطرنج کے ساتھ ہوئی جہاں گرینڈ ماسٹرز اور نمایاں شخصیتوں نے مقامی ایتھلیٹ کے ساتھ شطرنج کھیلی۔ اس کے بعد یہ مشعل ایک جیپ میں رکھ کر مختلف مقامات پر لے جائی گئی۔
باوقار مقابلے کی تاریخ میں پہلی مرتبہ بھارت میں نہ صرف 44ویں فیڈے چیس اولمپیاڈ کی میزبانی کی بلکہ یہ پہلا ملک ہے جہاں سے یہ مشعل دوڑ شروع ہوئی۔ اس مشعل کو مقابلے کی تاریخ میں پہلی مرتبہ فیڈے نے شروع کیا ہے ۔ یہ مقابلہ 1927 میں شروع ہوا تھا۔ میزبان کے طور پر بھارت 44ویں فیڈے شطرنج اولمپیاڈ میں 20 کھلاڑیوں کو میدان میں اتارے گا جو اب تک کی سب سے بڑی ٹیم ہے۔ بھارت اوپن اور خواتین کے زمرے میں دو دو ٹیمیں اتارنے کا حقدار ہے ۔ان مقابلوں میں 188 ملکوں کے 2000 سے زیادہ کھلاڑی حصہ لیں گے جو شطرنج اولمپیاڈ کی تاریخ میں سب سے بڑی تعداد ہے۔ 44واں فیڈے شطرنج اولمپیاڈ 28 جولائی سے 10 اگست 2022 تک چنئی میں منعقد ہوگا۔
بہت چھوٹی، چھوٹی اور درمیانی صنعتوں کی وزارت
نتن گڈکری نے کی وی آئی سی میں بانس کی پانی کی بوتل اور دیگر مصنوعات کا آغاز کیا
نئی دہلی، یکم اکتوبر2019:بہت چھوٹی ، چھوٹی اور اوسط درجے کی کمپنیوں ، نیز سڑک نقل و حمل اور شاہراہوں کے مرکزی وزیر جناب نتن گڈکری نے مہاتماگاندھی کی 150ویں جینتی کی ماقبل شام آج نئی دہلی میں کے وی آئی سی کی نئی مصنوعات اور خصوصی سیلس مہم کا آغاز کیا۔ انہوں نے تریپورہ میں واقع ایک ادارے کے ذریعے تیار کی گئی 700ملی لیٹر سے لےکر 900 ملی لیٹر تک کی گنجائش والی بانس کی بوتلوں کا آغاز کیا۔اسے پلاسٹک بوتلوں کے مکمل متبادل طورپر دیکھا جارہا ہے، کیونکہ قدرتی ، سستی، پُرکشش اور انتہائی ماحولیات دوست ہے۔ انہوں نے لاڈلی کے ذریعے تیارکی گئی کم قیمت والی سینیٹری نیپکنس ، ایک نئے صابن اور کچی گھانی سرسوں تیل کا بھی آغاز کیا۔
بابائے قوم کو ان کے 150ویں یوم پیدائش کے موقعے پر یاد کرتے ہوئے جناب گڈکری نے کہا کہ کھادی اور دیہی صنعتیں گاندھی جی کے دل کے بہت قریب تھیں۔انہوں نے کہا کہ گاندھیائی معیشت زیادہ سے زیادہ لوگوں کو شامل کرکے زیادہ سے زیادہ پیداوار پر زور دیتی ہے اور حکومت ہند ان کے خوابوں کی تکمیل کے لئے سنجیدگی کے ساتھ کام کررہی ہے۔400ریلوے اسٹیشنوں پر کلہڑ میں چائے پیش کرنے کا فیصلہ، چمڑے کے کاریگروں کے مابین ٹول کِٹس کی تقسیم اس سمت میں کئے گئے اقدامات ہیں۔ وزیر موصوف نے نوجوانوں کے لئے مزید پُرکشش بنانے کے مقصد سے کھادی کی مصنوعات کو جدید شکل دینے پر بھی زور دیا اور کہا کہ وزارت اور کھادی اور دیہی صنعتوں کا کمیشن  اس سلسلے میں مشہور ڈیزائنروں کے ساتھ اشتراک کررہا ہے۔ جناب گڈکری نے کہا کہ فی الحال 200ایم ایس ایم ای کمپنیاں نیشنل اسٹاک ایکسچینج میں فہرست بند ہیں اور کے وی آئی سی کو کچھ اور کمپنیوں کو این ایس ای میں فہرست بند کرانے کی کوشش کرنی چاہئے۔اس سے کریڈٹ فلو مزید آسان ہوجائے گا۔
جناب گڈکری نے کے وی آئی سی کے ذریعے نئی مصنوعات کے فروغ کے لئے کی گئی کوششوں کی ستائش کی۔ یہ نئی مصنوعات ماحولیات دوست ، سستی اور صحت و ماحولیات کے لئے اچھی ہیں۔انہوں نے اس امید کا اظہار کیا کہ اس سال کے وی آئی سی ایک دن میں 1.25کروڑ روپے کی فروخت کے اپنے ریکارڈ کو توڑے گا۔یہ ریکارڈ 13 اکتوبر2018ء کو بنا تھا۔
کے وی آئی سی کے چیئرمین جناب ونے سکسینہ نے کہا کہ کی وی آئی سی دیہی صنعتوں کے احیاء کے کام میں لگا ہوا ہے۔آج جس کچی گھانی سرسوں تیل کو لانچ کیا گیا ہے، یہ حال ہی میں جے پور کے نزدیک وزیر اعظم روزگار تخلیق پروگرام  کے تحت قائم ایک اکائی کے ذریعے سپلائی کیا جارہا ہے۔چنڈی گڑھ میں جو سستے نیپکنس تیار کئے جارہے ہیں وہ بھی ایک پی ایم ای جی پی یونٹ ہی ہے۔انہوں نے بتا یا کہ کے وی آئی سی کا سالانہ ٹرن اوور تقریباً 3000کروڑ روپے ہےاور وہ اسے آئندہ برسوں میں 5000کروڑ تک لے جانے کی کوشش کررہے ہیں۔
مہاتماگاندھی کی 150ویں جینتی مناتے ہوئے کے وی آئی سی پہلی مرتبہ گاندھی ٹوپی ، گاندھی دھوتی پر 40فیصد اور دیہی صنعتوں کی سبھی مصنوعات پر 20فیصد کی رعایت دے رہا ہے۔یہ رعایت 2اکتوبر سے 40 دنوں تک نافذ رہے گی۔
وزیراعظم کا دفتر
وزیراعظم نے آنجہانی محترمہ بلجیت کور تلسی جی کی تحریر کردہ کتاب ’دی رامائن آف شری گورو گووند سنگھ جی‘ کی پہلی کاپی وصول کی
نئی دہلی، 9 جولائی 2021، وزیراعظم جناب نریندر مودی نے معروف وکیل جناب کے ٹی ایس تلسی جی کی والدہ آنجہانی محترمہ بلجیت کور تلسی جی کی تحریر کردہ کتاب ’دی رامائن آف شری گورو گووند سنگھ جی‘ کی پہلی کاپی وصول کی۔اپنے ٹوئٹس میں وزیراعظم نے کہا ’’معروف وکیل جناب کے ٹی ایس تلسی جی کی والدہ آنجہانی محترمہ بلجیت کور تلسی جی کی تحریر کردہ کتاب ’دی رامائن آف شری گورو گووند سنگھ جی‘ کی پہلی کاپی موصول ہوئی۔ یہ کتاب آئی جی این سی اے نے شائع کی ہے۔
بات چیت کے دوران جناب کے ٹی ایس تلسی جی نے سکھ مذہب کے عظیم عقائد کے بارے میں بتایا اور انہوں نے گربانی کے شبد بھی پڑھے۔ ان کے انداز نے مجھے بہت متاثر کیا۔ یہاں پر ایک آڈیو دیا جارہا ہے https://t.co/0R9z836sLi‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-6394
(
قانون اور انصاف کی وزارت
انتہائی اعلیٰ درجہ کے لوگوں اور سب سے کمزور طبقہ کے درمیان انصاف کی پہنچ کے فرق کو کم کرنا سب سے ضروری ہے:بھارت کے چیف جسٹس
نئی دہلی:09؍اگست 2021
ہندوستان میں انصاف حاصل کرنا محض ایک آرزو ،خواہش نہیں ہے ،ہم کو اسے عملی حقیقت بنانے کیلئے سرکار کے مختلف شعبوں کے ساتھ مل جل کر کام کرنے کی ضرورت ہے ۔یہ بات آج نئی دہلی میں بھارت کے چیف جسٹس اور نیشنل لیگل سروسز اتھارٹی کےاعلیٰ سرپرست نے کہی۔
ایک ہائی بریٹ تقریب میں نیشنل لیگل سروسزاتھارٹی کے ویژن اور مشن اسٹیٹمنٹ اور لیگل سروسز موبائل ایپلیکشن کو جاری کرتے ہوئے چیف جسٹس نے کہا کہ اگر ہم قانون کی حکمرانی کے ذریعہ چلنے والے معاشرے کی شکل میں بنے رہنا چاہتے ہیں تو ہمارے لئے یہ ضروری ہے کہ انتہائی اعلیٰ درجے کے لوگوں اور سب سے کمزور طبقہ کے درمیان انصاف کی پہنچ کے فرق کو کم کیا جائے۔اس پروگرام میں ملک بھر کے عہدہ داروں نے شرکت کی۔
نیشنل لیگل سروسز اتھارٹی کے رول اور اس کی پہل کی تعریف کرتے ہوئے جناب این وی رمنا نے کہا کہ ڈاک نیٹورک کی موجودہ خدمات کا مؤثر ڈھنگ سے استعمال، تعاون پر مبنی مفت قانونی امدادی خدمات کی دستیابی کے بارے میں بیداری پھیلانے اور مجاز زمرے خاص طور پر ملک کے دیہی اور دور دراز کے علاقوں میں رہنے والے افراد تک قانونی خدمات کی پہنچ بڑھانے کیلئے کیا جاسکتا ہے۔
چیف جسٹس نے کہا کہ ڈاک خانہ اور پوسٹ مین کی جانب سے دی جانے والی خدمات ان لوگوں کے درمیان فرق کو کم کرسکے گی جو جغرافیائی رکاوٹوں کی وجہ سے انصاف تک پہنچ سے محروم ہیں اور یہ دیہی اور شہری آبادی کے درمیان تقسیم کو کم کرےگا۔
اس موقع پر اظہار خیال کرتے ہوئے نیشنل لیگل سروسز اتھارٹی کے ایگزیکیٹو چیئر پرسن اور سپریم کورٹ آف انڈیا کے جج جناب یو یو للت نے قانونی خدمات کے اداروں کے فرض پر روشنی ڈالی اور اس بات پر زور دیا کہ اگر ہم کوملک کے دوردراز کے علاقوں تک پہنچنا ہے تو ڈاک خانوں کے ذریعہ ہی یہ ہونا چاہئے۔
اس پروگرام میں دونوں شخصیتوں نے ڈسپلے پوسٹرس بھی جاری کئے جو مفت قانونی امداد اور مدد کی دستیابی سےمتعلق معلومات کو پھیلانے کیلئے ملک بھر کے تمام ڈاک خانوں میں نصب کئے جائیں گے۔
آج جاری کیا گیا ویژن اور مشن اسٹیٹمنٹ نیشنل لیگل سروسز اتھارٹی کے اس نقطہ نظر کو پیش کرتا ہے جو ایک شمولیت والے قانونی نظام کو بڑھاوا دینے اورحاشیہ پر رہنے والوں اور محروم افراد کیلئے منصفانہ اور بامعنی انصاف کو یقینی کرنے والا ہے ۔یہ سماج میں حاشیہ پر رہنے والوں اور چھوڑ دئے گئے گروپوں کو قانونی طور سے بااختیار بنانے کے نیشنل لیگل سروسز اتھارٹی کے مشن کو قانونی طور سے دستیاب فائدوں اور مجاز مستفدین کو بااثر قانونی نمائندگی ،قانونی جانکاری اور بیداری فراہم کرکے فروغ دیتا ہے۔
انڈورائڈ فون کیلئے قانونی خدمات موبائل ایپلیکشن میں قانونی مدد کوکھوجنا ،قانونی مشورہ اور دیگر شکایات کی مانگ جیسی سہولیات شامل ہیں۔ایپلیکشن ٹریکنگ سہولت اور وضاحت مانگنے جیسی کچھ دیگر سہولتیں ہیں جو قانونی مدد کا فائدہ پانے والوں اور قانونی خدمات اتھارٹیز دونوں کیلئے دستیاب ہیں۔
اس ایپ کے ذریعہ مستفدین ،پری انسٹی ٹیوشن ،ثالثی کیلئے بھی درخواست کرسکتے ہیں۔ایپ کے ذریعہ متاثرین معاوضہ کیلئے بھی ایپلکیشن دے سکتے ہیں ۔ اس ایپ کو علاقائی زبانوں میں بھی جلد شروع کیا جائےگا۔
صحت اور خاندانی بہبود کی وزارت
وزارت صحت کے تحت ٹی بی ڈویژن نے ٹی بی سے نمٹنے کیلئے جدید انٹلی جنس پر مبنی طریقوں کے سلسلے میں مفاہمتی عرضداشت پر دستخط کیے
نئی دہلی۔30؍اگست۔وزارت صحت کے تحت مرکزی ٹی بی ڈویژن نے ٹی بی سے نبردآزما ہونے کی اپنی کوششوں کو کامیاب بنانے کیلئے جدید ترین انٹلی جنس پر مبنی ٹیکنالوجی کی تلاش کیلئے وادھاوانی انسٹی ٹیوٹ فار آرٹیفیشیل انٹلی جنس کے ساتھ ایک مفاہمتی عرضداشت پر دستخط کیے ہیں۔ مذکورہ مفاہمتی عرضداشت پر صحت اور کنبہ بہبود کے جوائنٹ سکریٹری جناب وکاس شیل اور وادھوانی اے آئی کے سی ای او ڈاکٹر پی آنندن نے اپنے دستخط کیے ہیں۔
اشتراک کے ایک حصے کے طور پر وادھوانی اے آئی قومی ٹی بی پروگرام میں اپنی اعانت فراہم کرے گا اور اے آئی اپنی جانب سے جو اعانت فراہم کرے گا اس میں اے آئی پر مبنی تمام تر مسائل کے حل ، ترقی اور انہیں پائلٹ شکل دینا وغیرہ بھی شامل ہے۔ اس کے ذریعے پروگرام کو تقویت حاصل ہوگی اہم معاملات میں مدد ملے گی ہاٹ ۔ اسپاٹ میپنگ ، یعنی جن علاقوں میں ٹی بی کا پھیلاؤ زیادہ ہے ان کی شناخت، تشخیص کے لئے متنوع طریقہ ہائے کار اور اسکریننگ کا راستہ بھی اختیار کیا جاسکے گا اور نگہداشت کرنےوالوں کو بھی مدد ملے گی کیوں کہ وہ اے آئی ٹیکنالوجیوں یعنی کمپیوٹر پر مبنی جدید ترین سہولتوں اور استدلالی سوجھ بوجھ سے فائدہ اٹھا سکیں گے۔
نظرثانی شدہ قومی ٹی بی کنٹرول پروگرام افزوں طور پر حفظان صحت کے شعبے میں جدید ترین ٹیکنالوجیاں اپنانے کیلئے کوشاں رہا ہے۔ کمپیوٹر پر مبنی اطلاعات اور سہولتوں کو بروئے کار لاتے ہوئے ٹیکنالوجیوں کی مدد سے صحت کے شعبے میں منفرد مواقع فراہم کرائے جاتے ہیں جن کے ذریعے اثرانگیزی میں اضافہ ہوتا ہے، وسائل کی کفایت ہوتی ہے اور نتائج اخذ کرنے میں آسانی ہوتی ہے اور فراہم کی جانے والی خدمات کی کوالٹی بہتر بنائی جاتی ہے۔اس شعبے میں اس کے استعمال کے وافر امکانات ہیں، جن کے ذریعے بہتر نتائج حاصل کیے جاسکتے ہیں خصوصاً ایسی صورتحال میں جہاں وسائل محدود ہوں، بھارت نے 2025 تک عالمی ہمہ گیر ترقیاتی نشانوں کے مقابلے میں پانچ برس قبل ہی ٹی بی کے خاتمے کاعہد کررکھا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3951
(Visitor Counter : 73
وزیراعظم کا دفتر
وزیر اعظم نے اولین شمسی مشن آدتیہ ایل۔1 کے کامیاب آغاز کے لیے اسرو کے سائنس داں اور انجینئر حضرات کو مبارکباد پیش کی
وزیر اعظم جناب نریندر مودی نے بھارت کے اولین شمسی مشن، آدتیہ ۔ ایل1 کے کامیاب آغاز کے لیے اسرو کے سائنس داں اور انجینئر حضرات کو مبارکباد پیش کی ہے۔
ایک ایکس پوسٹ میں، وزیر اعظم نے کہا؛
’’چندریان 3 کی کامیابی کے بعد، بھارت اپنا خلائی سفر مسلسل جاری رکھے ہوئے ہے۔ بھارت کے اولین شمسی مشن، آدتیہ ۔ایل 1 کے کامیاب آغاز کے لیے @isro کے ہمارے سائنس داں اور انجینئر حضرات کو مبارکباد۔ مکمل بنی نوع انسانی کی فلاح و بہبود کے مقصد سے کائنات کی بہتر تفہیم پیدا کرنے کے لیے ہماری انتھک سائنسی کوششیں جاری رہیں گی۔‘‘
بہت چھوٹی، چھوٹی اور درمیانی صنعتوں کی وزارت
ایم ایس ایم ای سیکٹر میں تخلیقیت اور صنعت کاری
بہت چھوٹی ، چھوٹی اور اوسط درجے کی صنعتوں کے وزیرمملکت جناب بھانوپرتاپ سنگھ ورما نے آج لوک سبھا میں ایک تحریری جواب میں بتایا کہ بہت چھوٹی، چھوٹی او راوسط درجے کی صنعتوں کی وزارت نے تخلیقیت ، اختراع اور صنعتکاری کو فروغ دینے کی خاطر ایک تحریک فراہم کرنے کیلئے بہت سے اقدامات کیے ہیں۔ ان منجملہ میں صنعتکاری اور ہنرمندی کے فروغ کا پروگرام ایم ایس ایم ای چمپئن اسکیم اور وزیراعظم کا روزگار پیدا کرنے کا پروگرام شامل ہے ، تاکہ معاشرے کے مختلف طبقوں کی نمائندگی کرنے والے نوجوانوں کو اس بات کی تحریک دی جاسکے کہ وہ خودروزگار یا صنعتکاری کے بارے میں غور کریں اور ملک میں ایم ایس ایم ایز کی مینوفیکچرنگ میں مقابلہ جاتی جذبے کو بڑھا سکیں۔
10 مارچ 2022 کو شروع کی گئی ایم ایس ایم ای چمپئن اسکیم کے ایم ایس ایم ای اختراعی کمپونینٹ کے تحت ایم ایس ایم ای سیکٹر میں دانشورانہ املاک حقوق  کے تحفظ اختراع اور ڈیزائن کیلئے مالی امداد فراہم کی جارہی ہے۔ رواں مالی سال 23-2022 کے دوران ایم ایس ایم ای آئیڈیا ہیکاتھون 2022 کے تحت 257 آئیڈیاز، 1196 ٹریڈ مارک کی تقسیم 186 پیٹینٹس، 53 ڈیزائن اور 11 جغرافیائی انڈیکیش جی آئی کو منظوری دی گئی ہے تاکہ 3400 کروڑ روپئے کی تخمینہ لاگت کے ساتھ مالی امداد فراہم کی جاسکے۔
۔۔۔۔۔۔۔۔۔۔۔
ش ح۔ ح ا۔ ع ن۔
U- 7892
(Visitor Counter : 75